Picasso-werk in Kaapstad opgeveilAu Cirque Volgens die afslaer, Stephan Welz & Co., is die kunswerk, Au Cirque, vir R3 478 800 opgeveil. Au Cirque is geskep met kleurkryt op papier en is 23,5 by 31,5 cm groot. Dit is gedateer Januarie 1954 en is in 2006 vir $240 000 in New York aan ŉ private versamelaar in Suid-Afrika verkoop. Anton Welz, direkteur van Stephan Welz & Co., het vroeër gesê wanneer mens aanvanklik na die kunswerk kyk, kom dit baie naïef voor. “Mens dink jy ken 12-jariges wat so iets sal kan teken. As mens egter van nader kyk, word dit interessanter met die gebruik van lyne en spasie. Dit is kleurvol, speels en hoewel dit naïef voorkom, is dit glad nie.” Picasso se Les Femmes d’Alger het verlede jaar die duurste kunswerk geword wat nog op ‘n veiling verkoop is. Christie’s het dit in Mei verlede jaar vir $179,4 miljoen opgeveil. Les Femmes d’Alger